obec liptovské sliače
Stredný Sliač, Seč 635/2, 034 84 Liptovské Sliače

Z Á P I S N I C A
zo  7. zasadnutia Obecného zastupiteľstva v  Lipt. Sliačoch, 
ktoré sa konalo dňa  15. decembra 2011

Prítomní členovia OZ: Vladimír Fuňák, Silvia Slotková, Milan Kelčík, Anton Moravčík, Ing. Miroslav Hanula, Peter Bartánus, Miroslav Gejdoš, Jozef Kajúch, Miroslav Jacko, Pavol Bartík, Pavel Kráľ

Ospravedlnení členovia OZ:  Pavol Bartík a Peter Bartánus od bodu12., Pavel Kráľ od bodu 15.

Neprítomní členovia : Vladimír Fuňák –  prítomný od bodu 10.

Ostatní prítomní: Ing. Janka Littvová (hlavná kontrolórka obce), Miroslav Priesol (asistent starostu), Peter Juráš st., Zuzana Luptáková, Anna Kočibalová
						
J E D N A N I E

1.	Otvorenie zasadnutia

Zasadnutie Obecného zastupiteľstva Obce Liptovské Sliače otvoril a viedol starosta obce Ján Ondrejka. Konštatoval, že zasadnutia sa zúčastnila nadpolovičná väčšina poslancov, čím je obecné zastupiteľstvo uznášania schopné. 
										
2.	Určenie zapisovateľa a overovateľov zápisnice

Starosta obce určil za zapisovateľku zo zasadnutia OZ  Annu Mojšovú – pracovníčku  OcÚ. Ďalej navrhol za overovateľov zápisnice poslancov Milana Kelčíka a Petra Bartánusa. Do mandátovej komisie navrhol poslancov Pavla Kráľa a Miroslava Jacka. Do návrhovej komisie navrhol poslancov za predsedu Ing. Miroslava Hanulu a za člena Antona Moravčíka.  S návrhom prítomní poslanci súhlasili bez pripomienok uznesením č. 122/7/2011.  Starosta obce oboznámil  prítomných s návrhom programu. Prítomní poslanci nemali žiadne  námietky a jednohlasne schválili program rokovania  uznesením č. 123/7/2011.

Prítomní: 9/11
Hlasovanie za uznesenie č. 122/7/2011 za bod A), B), C): 9-0-0
Prítomní: 10/11
Hlasovanie za uznesenie č. 123/7/2011 za bod A): 10-0-0

3.	Interpelácie občanov

V interpeláciách občanov podal interpeláciu Peter Juráš st. ohľadom rekonštrukcie námestia, MŠ, odkúpenia terasy pri tribúne 1 OFC, podozrenia na konflikt záujmov starostu pri zadávaní zákaziek, ohľadom merania el. energie bilboardu Bešeňová pri vstupe do obce, ohľadom značenia ulíc a zadania zákazky Výmeny palivovej základne firme Morava s.r.o.. Starosta obce sa na rokovaní OZ vyjadril, že na uvedenú interpeláciu podá písomnú odpoveď. Interpelácia podaná Petrom Jurášom st. a odpoveď starostu obce na uvedenú interpeláciu je prílohou zápisnice. 
Poslanci OZ zobrali na vedomie interpeláciu Petra Juráša st. a vysvetlenie starostu obce, s tým, že na interpeláciu bude podaná písomná odpoveď uznesením č. 124/7/2011. 

Prítomní: 10/11
Hlasovanie za bod A): 10-0-0

4.	Interpelácie poslancov

Starosta obce spolu so svojím zástupcom sa poďakovali poslancom obecného zastupiteľstva za ich celoročnú obetavú prácu a ústretovosť v roku 2011.

5.	Kontrola plnenia uznesení č. 101/6/2011 – 121/6/2011 zo dňa 13.10.2011

Kontrolu plnenia uznesení č. 101/6/2011 – 121/6/2011 zo dňa 13.10.2011 podala prítomným poslancom hlavná kontrolórka obce Ing. Janka Littvová. V diskusii vystúpil poslanec Milan Kelčík ohľadom platenia miestnych daní a poplatku za tuhý komunálny odpad občanmi. Poslanec Pavol Bartík navrhol vyzvať Stanislava Šimčeka, Vyšný Sliač, ul. Stupy č. 1485/26 na uzatvorenie kúpnej zmluvy na pozemok parc. č. 3008/14 o výmere 267 m2 druh pozemku zastavané plochy v zmysle uznesenia OZ č. 36/2/2011 zo dňa 10.2.2011. Prítomní poslanci už nemali ku kontrole plnenia uznesenia žiadne pripomienky a jednohlasne zobrali na vedomie kontrolu plnenia uznesení č. 101/6/2011 – 121/6/2011 zo dňa 13.10.2011  uznesením č. 125/7/2011.

Prítomní: 10/11
								Hlasovanie za bod A): 10-0-0

6.	VZN č. 4/2011 o určení výšky dotácie na prevádzku a mzdy materskej školy a školských zariadení v zriaďovateľskej pôsobnosti obce Liptovské Sliače na rok 2012

Návrh VZN č. 2/2010 predložil prítomným poslancom zástupca starostu obce Miroslav Gejdoš. Informoval prítomných poslancov, že každoročne je obec povinná prijať Všeobecne záväzné nariadenie o určení výšky dotácie na prevádzku materskej školy a školských zariadení v zriaďovateľskej  pôsobnosti Obce Lipt. Sliače, ktoré stanoví výšku dotácie na príslušný rok. V predloženom návrhu VZN na rok 2012  je výška dotácie v rovnakej výške ako bola v tomto roku. Starosta otvoril diskusiu. Bez diskusie. Prítomní poslanci jednohlasne schválili  VZN č. 4/2011 uznesením č.   126/7/2011.
													
Prítomní: 10/11
Hlasovanie za bod A): 10-0-0 

7.	VZN č. 5/2011 o miestnych daniach a miestnom poplatku za komunálne odpady a drobné stavebné odpady

Zástupca starostu obce Miroslav Gejdoš požiadal hlavnú kontrolórku obce o informácie k predloženému návrhu VZN č. 5/2011 o miestnych daniach a miestnom poplatku za komunálne odpady a drobné stavebné odpady. Hlavná kontrolórka obce Ing. Janka Littvová konštatovala,  že návrh VZN bol poslancom obecného zastupiteľstva zaslaný v materiáloch spolu s pozvánkou na zasadnutie aj s prehľadom výšok  daní a poplatkov v obciach okresu Ružomberok. Oboznámila obecné zastupiteľstvo, že sa zvýšil počet vývozov kuka nádob a aj  preto obec musí pristúpiť k zvýšeniu sadzby poplatku za vývoz komunálneho odpadu. Návrh VZN bol prerokovaný aj na zasadnutí finančnej komisie, ktorá ho odporúča obecnému zastupiteľstvu schváliť. Ďalej oboznámila poslancov s dôvodovou správou:
     Dňom 1.1.2012 nadobudne účinnosť nový zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Na daňový poriadok nadväzovala veľká novela zákona o miestnych daniach schválená v Národnej rade SR 29.11.2011, ktorej účinnosť bola odložená na 1.12.2012. Vzhľadom na to, že účinnosť veľkej novely bola odložená Národná rada SR 1.12.2011 schválila ďalšiu novelu zákona o miestnych daniach, ktorá je nevyhnutná v súvislosti s novým daňovým poriadkom. 
     Národná rada SR na svojom zasadaní dňa 1.12.2011 zmenila a doplnila zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, a to tak, že okrem iného doplnila nové ustanovenie § 98b. 
     Podľa § 98b ods. 1 poslednej novely zákona o miestnych daniach daňovník je povinný označiť platbu miestnej dane a poplatku podľa § 2 ods. 1 a 2 spôsobom, ktorý určí obec vo všeobecne záväznom nariadení. 
      Tento návrh všeobecne záväzného nariadenia je v súlade s Ústavou Slovenskej republiky, zákonom o obecnom zriadení a nie je v rozpore s inými všeobecne záväznými právnymi predpismi. 

Starostu obce otvoril diskusiu. Poslanec Pavol Bartík navrhol sadzbu dane za psa rozdeliť aj za bojové plemeno, ktorého výška by bola 10,00 €. Prítomní poslanci už nemali žiadne pozmeňujúce návrhy a prijali uznesenie č. 127/7/2011.

Prítomní: 9/11
Hlasovanie za bod A): 8-0-1 

8.	VZN č. 6/2011 o prevádzkovom poriadku pohrebiska a domu smútku

Zástupca starostu obce oboznámil obecné zastupiteľstvo s návrhom VZN č. 6/2011 o prevádzkovom poriadku pohrebiska a domu smútku, oboznámil ich s dôvodovou správou:
Národná rada SR zákonom č. 131/2010 Z. z. o pohrebníctve zrušila zákon č. 470/2005 Z. z. o pohrebníctve a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.  
     Zákon č. 131/2010 Z. z. o pohrebníctve v § 18 zmenil obsah prevádzkového poriadku pohrebiska, z ktorého vyplývajú povinnosti nájomcov hrobových miest a návštevníkov pohrebiska, dĺžka tlecej doby, spôsob nakladania s odpadmi, čas sprístupnenia pohrebiska verejnosti. Prevádzkový poriadok musí byť doplnený o identifikačné údaje prevádzkovateľa pohrebiska, spôsob vedenia evidencie pohrebiska a podmienky vstupu prevádzkovateľa pohrebnej služby na pohrebisko. 
     Prevádzkovateľ pohrebiska je povinný prevádzkový poriadok pohrebiska zosúladiť s ustanoveniami zákona č. 131/2010 Z. z. do 31.12.2011.
     Predložený návrh všeobecne záväzného nariadenia o prevádzkovom poriadku pohrebiska je zosúladený s ustanoveniami zákona č. 131/2010 Z. z..
     V dôsledku vyššie uvedených skutočností odporúčam obecnému zastupiteľstvu schváliť predložený návrh všeobecne záväzného nariadenia o prevádzkovom poriadku pohrebiska.
     Tento návrh všeobecne záväzného nariadenia je v súlade s Ústavou Slovenskej republiky, zákonom o obecnom zriadení a nie je v rozpore s inými všeobecne záväznými právnymi predpismi. 
Ďalej navrhol doplniť do predloženého návrhu:
§5 bod 1. písm. a) doplniť o: prípadne tieto práce zabezpečí obstarávateľ pohrebu (rodina zomrelého) na vlastné náklady, pričom je povinný zabezpečiť bezpečnostné a hygienické podmienky
§5 bod 1. doplniť o písm. i) v znení: dodávku elektrickej energie
§5 doplniť o bod 2. v znení: Prevoz ľudských pozostatkov, prípadne ľudských ostatkov zabezpečuje od domu smútku na pohrebiská pohrebná služba, ktorú si zabezpečí obstarávateľ pohrebu na vlastné náklady. 
§14 doplniť o bod č. 3 v znení: Prevádzkovateľ pohrebnej služby, prípadne ten kto robí výkopové práce je zodpovedný za poškodenie hrobového príslušenstva pri vykonávaní svojej činnosti, vzťahuje sa i na poškodenie susedných náhrobkov. 
§17 doplniť o bod č. 4. v znení: Vo veciach, ktoré tento prevádzkový poriadok neupravuje, platia ustanovenia zákona č. 131/2010 o pohrebníctve.
Zástupca starostu otvoril diskusiu. Bez diskusie. Poslanci obecného zastupiteľstva prijali VZN č. 6/2011 o prevádzkovom poriadku pohrebiska a domu smútku s pozmeňujúcimi návrhmi uznesením č. 128/7/2011.
Prítomní: 9/11
Hlasovanie za bod A): 9-0-0 

9.	Dodatok č. 2/2011 k VZN  č. 7/2008 Zásady hospodárenia a nakladania s majetkom obce

Zástupca starostu obce Miroslav Gejdoš oboznámil obecné zastupiteľstvo s návrhom Dodatku č. 2/2011 k VZN č. 7/2008 Zásady hospodárenia a nakladania s majetkom obce. V predloženom návrhu sa zvýšil nájom za nebytové priestory v kategórii D : zdravotnícke priestory  o 10%, ďalej  sa navýšil poplatok za prenájom kultúrneho domu, telocvične základnej školy. Znížila sa výška nájomného za prenájom klubovne tenisového klubu a klubovne 1. OFC. Zástupca starostu obce otvoril diskusiu. Bez diskusie. Poslanci obecného zastupiteľstva prijali uznesenie č. 129/7/2011.
Prítomní: 10/11
Hlasovanie za bod A): 10-0-0

10.	Dopravná infraštruktúra obce – parkovanie kamiónov, osobných áut na verejných priestranstvách

Starosta obce informoval poslancov obecného zastupiteľstva o žiadosti občanov bývajúcich na ulici Seč na riešenie prejazdu ťažkých kamiónov po miestnej komunikácii Seč. Ďalej oboznámil poslancov o problematike parkovania  kamiónov a osobných áut na verejných priestranstvách v obci. Jednou z možností je upravenie vhodných lokalít na verejných priestranstvách v každej časti obce. Požiadal poslancov obecného zastupiteľstva, aby sa snažili v budúcnosti nájsť riešenie parkovania v obci. Starosta obce otvoril diskusiu. V diskusii vystúpili poslanci Pavol Kráľ, Anton Moravčík, Jozef Kajúch, Miroslav Gejdoš, Milan Kelčík a Ing. Miroslav Hanula ohľadom povinnosti obce zamerať miestne komunikácie geometrickým plánom, ohľadom čakania na vybudovanie kanalizácie a ohľadom bezpečnosti parkovania na spoločných parkoviskách, tiež ohľadom príslušných právnych predpisov.  Starosta obce ukončil diskusiu. Poslanci obecného zastupiteľstva zobrali na vedomie správu o dopravnej infraštruktúre na vedomie uznesením č. 130/7/2011.
Prítomní: 11/11
			Hlasovanie za bod A): 11-0-0

11.	Návrh rozpočtu na r. 2012, návrh viacročného rozpočtu na obce na roky 2012-2014 a programového rozpočtu na roky 2012-2014, odborné stanovisko hlavného  kontrolóra obce k návrhom rozpočtu obce na roky 2012-2014

Účtovníčka obce Bc. Ľudmila Tkáčiková oboznámila poslancov obecného zastupiteľstva s návrhom rozpočtu obce na r. 2012, informovala poslancov, že predložený rozpočet na rok 2012, viacročný rozpočet aj programový rozpočet  bol prerokovaný finančnou komisiou dňa 30.11.2011, následne bol prerokovaný na zasadnutí obecnej rady dňa 1.12.2011, v obidvoch prípadoch predložený rozpočet bol odporúčaný obecnému zastupiteľstvu na schválenie. Hlavná kontrolórka obce predložila obecnému zastupiteľstvu odborné stanovisko  k návrhom rozpočtu obce na roky 2012-2014. Starosta obce otvoril diskusiu. Vystúpili poslanci Jozef Kajúch ohľadom použitia príjmov za prenájom kultúrneho domu, Vladimír Fuňák ohľadom možnosti rekonštrukcie spoločenskej miestnosti v Zariadení pre seniorov a domove sociálnych služieb v Nižnom Sliači a ohľadom celonočného svietenia, Milan Kelčík ohľadom výdavkov na služby a poriadkovej služby. Starosta obce ukončil diskusiu. Poslanci obecného zastupiteľstva prijali uznesenie č. 131/7/2011.

Prítomní: 11/11
Hlasovanie za bod A), B), C), D): 10-0-1

12.	Plán kontrolnej činnosti hlavného kontrolóra obce na I. polrok 2012

Hlavná kontrolórka obce Ing. Janka Littvová konštatovala, že Plán kontrolnej činnosti hlavného kontrolóra obce na I. polrok 2012 bol zverejnený na internetovej úradnej tabuli, aj na úradnej tabuli obce, bol v písomnej podobe doručený v materiáloch na zasadnutie poslancom obecného zastupiteľstva. Starosta obce otvoril diskusiu. Bez diskusie. Poslanci obecného zastupiteľstva prijali uznesenie č. 132/7/2011.

Prítomní: 8/11
Hlasovanie za bod A): 8-0-0

13.	Plán zasadnutí obecného zastupiteľstva v roku 2012

Zástupca starostu obce predložil poslancom obecného zastupiteľstva plán zasadnutí obecného zastupiteľstva v roku 2012, ktorý bol vypracovaný podľa plánu na rok 2011 – zasadnutia sa budú konať druhý štvrtok v párnom mesiaci kalendárneho roka, okrem mesiaca august, kedy bude riadne zasadnutie posledný štvrtok v mesiaci a to: 9.2.2012, 12.4.2012, 14.6.2012, 23.8.2012, 11.10.2012, 13.12.2012. Zástupca starostu obce otvoril diskusiu. Bez diskusie. Poslanci obecného zastupiteľstva schválili harmonogram zasadnutí obecného zastupiteľstva v roku 2012  uznesením č. 133/7/2012.

Prítomní: 9/11
Hlasovanie za bod A): 9-0-0

14.	Žiadosti

Darina Dutková, Hlavná 31/180 Liptovské Sliače - Oznámenie o ukončení nájmu - zmluva č. 3/2006 ku dňu 30.11.2011 a Žiadosť o zrušenie nájomnej zmluvy. Prítomní poslanci obecného zastupiteľstva zobrali na vedomie oznámenie o ukončení nájmu - zmluva č. 3/2006  ku dňu 30.11.2011 Dariny Dutkovej Hlavná ul. 31/180, 034 84  Liptovské Sliače a súhlasili s ukončením nájomnej  zmluvy č. 3/2006 ku dňu 30.11.2011 uznesením č. 134/7/2011.

Prítomní: 9/11
Hlasovanie za body A), B): 9-0-0

Janka Ovadová, Plavisko 2221/22, 034 01  Ružomberok – žiadosť o súhlas s umiestnením prevádzky a schválenie otváracích hodín predajne potravín vo Vyšnom Sliači. Poslanci obecného zastupiteľstva zobrali na vedomie  žiadosť o súhlas s umiestnením prevádzky predajne potravín a schválenie otváracích hodín na adrese Vyšný Sliač, ul. B. Kubánkovej 1762/104, súhlasili s umiestnením prevádzky  predajne potravín vo Vyšnom Sliači a schválili v zmysle VZN č. 3/2004 o čase predaja v obchodoch, čase prevádzky služieb, čase prevádzky vybraných zariadení a zabezpečení verejného poriadku na území obce Liptovské Sliače otváracie hodiny predajne potravín Vyšný Sliač, ul. B. Kubánkovej 1762/104 nasledovne: pondelok – piatok 7,00 hod. – 12,00 hod.  14,00 – 17,00 hod.  a sobota 7,00 hod. – 12,00 hod. uznesením č. 135/7/2011.

Prítomní: 9/11
Hlasovanie za body A), B), C): 9-0-0

ART-marco, Marek Turčan, Somolického 781/34, 039 01  Turčianske Teplice, IČO 45407410 -  žiadosť o súhlas s umiestnením prevádzky a schválenie otváracích hodín predajne mäsa a údenín v Nižnom Sliači. Obecné zastupiteľstvo zobralo na vedomie žiadosť o súhlas s umiestnením prevádzky predajne mäsa a údenín a schválenie otváracích hodín na adrese Nižný Sliač, ul. Hlavná 86/70, súhlasilo s umiestnením prevádzky  predajne mäsa a údenín v Nižnom Sliači na adrese Nižný Sliač, ul. Hlavná 86/70 a schválilo v zmysle VZN č. 3/2004 o čase predaja v obchodoch, čase prevádzky služieb, čase prevádzky vybraných zariadení a zabezpečení verejného poriadku na území obce Liptovské Sliače otváracie hodiny predajne mäsa a potravín  Nižný Sliač, ul. Hlavná 86/70 nasledovne:
utorok – piatok 		8,00 hod. – 16,00 hod. obedňajšia prestávka od 12,00 – 12,30 hod. 
sobota				8,00 hod. – 12,00 hod. 
uznesením č. 136/7/2011.
Prítomní: 9/11
Hlasovanie za body A), B), C): 9-0-0

Únia nevidiacich a slabozrakých Slovenska, Základná organizácia č. 49, 034 01  Ružomberok - žiadosť o finančný príspevok. Obecné zastupiteľstvo zobralo na vedomie žiadosť o finančný príspevok Únie nevidiacich a slabozrakých Slovenska, Základná organizácia č. 49, 034 01  Ružomberok a schválilo príspevok vo výške 50 € z položky reprezentačné uznesením č. 137/7/2011.  
Prítomní: 9/11
Hlasovanie za body A), B): 9-0-0

Na žiadosť Správy katastra v Ružomberku poslanci obecného zastupiteľstva prijali uznesenie č. 138/7/2011 v znení: 
Obecné zastupiteľstvo :
A)	schvaľuje zmenu uznesenia č. 280/7/2010 nasledovne:
a) súhlasí aby Obec Liptovské Sliače ako strana povinná z vecných bremien uzavrela s manželmi Karolom Ondrášikom, rod. Ondrášik nar. 24.11.1969 a manželkou Lenkou Ondrášikovou (rod. Kelčíková) nar. 29.04.1974 obaja trvale bytom 034 01 Liptovská Štiavnica 1126 ako stranou oprávnenou z vecných bremien zmluvu o zriadení vecného bremena spočívajúcu v práve prechodu k pozemku parc. č. C-KN 1848/2 zastavané plochy a nádvoria o výmere 375 m2 a C-KN 1848/4 zastavané plochy a nádvoria o výmere 121 m2 LV č.1780 k.ú. Liptovské Sliače vo vlastníctve uvedených manželov, prechod z miestnej komunikácie na uvedené parcely cez obecný pozemok parc. č C-KN 1849/4,  zastavané plochy a nádvoria o výmere 382 m2, LV č. 1862. 
Rozsah vecného bremena je vyznačený na geometrickom pláne č.RP-014/2010, ktorý je vypracovaný
Ing. Jozefom Pniakom, geodetom a kartografom Ružomberok, V. Šrobára 1524/6, IČO: 17877334 dňa
10.03.2010 autorizačne overený Ing. Jozefom Pniakom, autorizačným geodetom a kartografom dňa 10.03.2010 a riadne overený katastrálnym úradom v Žiline, správou katastra v Ružomberku dňa 16.03.2010 pod číslom 165/2010.
Vecné bremeno sa zriaďuje ako vecné právo prístupu  v prospech vlastníkov nehnuteľnosti parcelné číslo C-KN 1848/2 zastavané plochy a nádvoria o výmere 375 m2 a/C-KN 1848/4 zastavané plochy a nádvoria o výmere 121 m2 LV č.1780 k.ú. Liptovské Sliače, za jednorazovú odplatu 1,00 EUR, ktorú sú oprávnení z vecných bremien povinní uhradiť obci Liptovské Sliače do 31.12.2010.
Splnomocňuje sa starosta obce Liptovské Sliače Ján Ondrejka, aby za obec uzavrel s výlučne uvedenými manželmi predmetnú zmluvu o zriadení vecného bremena in rem. Všetky náklady súvisiace so zriadením vecného bremena na časť obecného pozemku znášajú žiadatelia Lenka Ondrášiková rod. Kelčíková a Karol Ondrášik rod. Ondrášik

Prítomní: 9/11
Hlasovanie za bod A): 9-0-0

Zariadenie pre seniorov a domov sociálnych služieb – žiadosť o prekvalifikovanie vlastných bežných prostriedkov na kapitálové vo výške 1793,26 €. Obecné zastupiteľstvo súhlasilo so zaradením žiadosti o prekvalifikovanie vlastných bežných prostriedkov  vo výške 1793,26 €  na kapitálové výdavky Zariadenia pre seniorov a domova sociálnych služieb Liptovské Sliače  na prerokovanie do programu obecného zastupiteľstva a schválilo prekvalifikovanie vlastných bežných  prostriedkov vo výške 1793,26 €  na kapitálové výdavky v zmysle žiadosti uznesením č. 139/7/2011. 

Prítomní: 9/11
Hlasovanie za body A), B): 9-0-0

Občania Liptovských Sliačov bývajúcich na ulici Seč -  Žiadosť ohľadom premávky kamiónov. Poslanci obecného zastupiteľstva zobrali na vedomie žiadosť občanov Liptovských Sliačov bývajúcich na ulici Seč ohľadom premávky kamiónov a poverili vedenie obce  riešením  problematiky v spolupráci s Dopravným inšpektorátom uznesením č. 140/7/2011.

Prítomní: 9/11
Hlasovanie za body A), B): 9-0-0

Základná škola J. Hanulu Liptovské Sliače -  žiadosť o prekvalifikovanie vlastných bežných prostriedkov vo výške 8.000 € na kapitálové výdavky, ktoré by sa použili na rekonštrukciu strechy budovy školskej jedálne. Obecné zastupiteľstvo súhlasilo so zaradením žiadosti o prekvalifikovanie vlastných bežných prostriedkov  vo výške 8.000 €  na kapitálové výdavky Základnej školy J. Hanulu Liptovské Sliače  na prerokovanie do programu obecného zastupiteľstva, zobralo na vedomie žiadosť a schválilo prekvalifikovanie vlastných bežných  prostriedkov vo výške 8.000 €  na kapitálové výdavky uznesením č. 141/7/2011. 

Prítomní: 9/11
Hlasovanie za body A), B), C): 9-0-0

Žiadosti o príspevok z rozpočtu obce na činnosť na rok 2012 – poslanci obecného zastupiteľstva zobrali na vedomie žiadosti o príspevok na činnosť z rozpočtu obce na rok 2012 a schválili skrátenie príspevku o 15 % organizáciám, ktorý do dňa zasadnutia nepodali žiadosť o príspevok z rozpočtu obce uznesením č. 142/7/2011.

Prítomní: 9/11
Hlasovanie za body A), B): 9-0-0

Vladimír Jarotta, Jarná, 490/53, 034 84  Liptovské Sliače – Žiadosť o odkúpenie parcely č. 1015 o výmere 183 m2. Starosta obce informoval obecné zastupiteľstvo, že predmetná žiadosť bola pri príprave materiálov na zasadnutie obecného zastupiteľstva prerokovaná stavebnou komisiou, ktorá nesúhlasila s odpredajom predmetnej parcely. Následne Vladimír Jarotta pri osobnom stretnutí so starostom obce odstúpil od svojej žiadosti. 

15.	Rôzne

Prameň Liptovské Sliače s.r.o. - starosta obce Ján Ondrejka oboznámil prítomných poslancov obecného zastupiteľstva v zmysle uznesenia OZ 99/5/2011 zo dňa 6.9.2011 so zámerom prevádzkovania polyfunkčného domu Prameň Liptovské Sliače s.r.o.. Navrhol   poslancom za prevádzkovateľku Zuzanu Luptákovú, ktorá by ako zamestnanec spoločnosti Prameň Liptovské Sliače s.r.o.  bola poverená spolu s novým konateľom spoločnosti Miroslavom Priesolom  vedením prevádzky. Ďalej požiadal poslancov o udelenie súhlasu s prestavbou izieb s turistickým zameraním na izby so sociálnym zariadením. Emil Žilavý odovzdáva Prameň dňa 19.12.2011 obci a nakoľko bola trochu zanedbaná propagácia ubytovania v Prameni, obnovila by sa prezentácia na internete, oslovili by sa cestovné kancelárie a lyžiarske strediská.  Starosta obce otvoril diskusiu. Poslanec Ing. Miroslav Hanula požiadal vedenie obce, aby sa  na riadiacom orgáne – bývalé Ministerstvo výstavby a regionálneho rozvoja, informovalo, či by súhlasili s prestavbou izieb. Polyfunkčný dom bol zrekonštruovaný v rámci projektu INTERREG III PL – SR, po dobu 5 rokov od ukončenia je povinnosťou obce ho prevádzkovať a informovať riadiaci orgán o jeho prevádzke. Poslanci obecného zastupiteľstva už nemali žiadne pripomienky a prijali uznesenie č. 143/732011.  

Prítomní: 9/11
Hlasovanie za body A), B), C): 9-0-0

Ing. Ľudovít Ondrejka, ul. J. Hanulu 1065/145, 034 84  Liptovské Sliače – vzdanie sa vedenia obecnej kroniky. Obecné zastupiteľstvo zobralo na vedomie vzdanie sa vedenia obecnej kroniky uznesením č. 144/7/2011.

Prítomní: 8/11
Hlasovanie za bod A): 8-0-0

Anonymná sťažnosť na prešetrenie dodržiavania prevádzkových hodín na tribúne 1. OFC. Starosta obce oboznámil prítomných poslancov obecného zastupiteľstva o anonymnej sťažnosti, ktorá bola adresovaná na vedomie aj poslancom obecného zastupiteľstva. Informoval poslancov, že aj na základe tejto sťažnosti došlo  k osobnému dohovoru prevádzkovateľovi zariadenia, aby došlo k náprave. Poslanci obecného zastupiteľstva zobrali na vedomie anonymnú sťažnosť, poverili vedenie obce požiadať Obvodné oddelenie Policajného zboru v Liptovskej Teplej  kontrolou prevádzok v pohostinstvách v obci a poverili vedenie obce nariadiť  poriadkovej službe kontrolu dodržiavania prevádzkovej doby v zariadeniach uznesením č. 145/7/2011. 

Prítomní: 8/11
Hlasovanie za body A), B), C): 8-0-0

16.	Diskusia

Poslanec Jozef Kajúch informoval obecné zastupiteľstvo o povinnosti od 1.11.2011 nahlásiť akýkoľvek predaj potravín deň vopred na Regionálnu veterinárnu a potravinovú správu v Liptovskom Mikuláši.

Poslanec Vladimír Fuňák požiadal prítomných poslancov o schválenie celonočného svietenia počas víkendov – z piatka na sobotu a zo soboty na nedeľu. Obecné zastupiteľstvo súhlasilo s návrhom a prijali uznesenie č. 146/7/2011. 

Prítomní: 8/11
Hlasovanie za body A), B): 8-0-0

17.	Záver

Po prerokovaní všetkých bodov programu  starosta obce Ján Ondrejka poďakoval všetkým poslancom a ukončil zasadnutie OZ.

Overovatelia:

	................................................ 	................................................
	Milan Kelčík	Peter Bartánus

					                                                               											       .........................................................					                                                                                  
	                                                                 Ján   O n d r e j k a	
	                                                                       starosta obce